ЗАПИСНИК

са четрнаесте редовне сједнице Комисије за програмске садржаје на албанском језику и језицима припадника других мањинских народа и других мањинских националних заједница

Сједница Комисије је одржана дана 19.05.2023. године.

Сједници су присуствовали:

1.Мирхета Гачевић, предсједница;

2.Верон Халили, члан;

3.Фрасхер Селимај, члан;

4.Адмир Адровић, члан.

Ивана Крушчић, чланица и Трипо Матијевић, члан нису присуствовали сједници због раније преузетих обавеза, о чему су уредно обавијестили предсједницу Комисије.

Поред чланова Комисије, сједници је присуствовао и Иван Лековић, секретар Комисије.

На сједници је усвојен слиједећи

ДНЕВНИ РЕД

1. Расправа и изјашњавање у вези Записника са тринаесте редовне седнице Комисије;

2.Усвајање захтјева за достављање информације о Уговору између Владе ЦГ и РТЦГ;

3. Анализа известаја реализације програма;

4. Предлог за нову систематизацију радних мјеста Редакције програма за мањине на албанском језику;

5. Разно

I

Записник са тринаесте редовне сједнице Комисије је усвојен гласовима свих присутних чланова.

(4 гласа ЗА)

II

Мирхета Гачевић је упознала остале чланове да је на претходној сједници било ријечи о наведеној тачки дневног реда.Наиме, у сазнању је за постојање уговора који је закључен измедју Владе Црне Горе и РТЦГ 2018 године, са роком трајања до 2021. године.С тим у вези, истакла је да је урађена анализа Невладине организације “Градјанска алијанса”2022. године, у којој је наведено да постоје обавезе РТЦГ које су преузете закључивањем уговора, у вези програмског садржаја, производње, временског трајања програма итд.Такодје је упознала остале чланове да су у уговору прецизирани и извори финансирања, што сматра веома важним.С обзиром да сматра да је достављање информације значајно за даљи правац дјеловања Комисије, предложила је да се затражи иста, да би се извршио увид у наведене обавезе, без обзира да ли је уговор и даље на снази.Остали чланови су дали сагласност да се захтјев за добијање информације упути Савјету РТЦГ.

III

Чланови Комисије су прво дали своје виђење реализације Програмско продукционог извјештаја РЦГ.

С тим у вези, Адмир Адровић је навео да је реализација “Јутарњих вијести” на албанском језику била планирана 261 пут, “Дневник” на албанском језику 53 пута, емисија са садржајем за ромску заједницу 8 пута, што је и остварено.Не може са сигурношћу потврдити из самог текста да је тако и било али под претпоставком да јесте, сматра да би број емисија требало повећати.Такође није довољно упознат са њиховим садржајем па препушта колегама да изнесу своје мишљење поводом наведеног.Емисија “Спона” је планирана и реализована 31 пут те сматра да је садржајна и квалитетна.

Фрасхер Селимај сматра да је извјештај доста садржајан и да захтјева више времена за анализу.Такодје сматра да се планираним садржајем шаље једна дискриминаторска слика те да би требало да се испоштују све националне заједнице на адекватан начин.Такође је истакао да га је упознао руководилац редакције за мањине да преводи записнике са сједница Комисије без надокнаде, због недостатка кадрова.Поред тога, мишљења је да треба бити урадјена нова систематизација радних мјеста.

Верон Халили је истакао да број емисија посвећен ромској заједници није довољан као и да њихов реализатор није плаћен за рад на истим, што би морало бити урадјено.

Мирхета Гачевић је навела да је највећи проблем кадровска, техничка и финансијска оспособљеност редакције.Резултат није задовољавајући али док се не створе предуслови сматра да исти не може бити бољи.

Реализација Програмско продукционог извјештаја ММЦ-а.

Адмир Адровић је закључио да се на порталу не могу пронаћи емисије посвећене мањинским народима, конкретно “Мостови” и “Саворе”.Његов предлог је да се емитују репризе емисија, с обзиром да термин у којем се емитују на ТВЦГ није одговарајући.Такодје, сматра да ако остале емисије могу бити емитоване на порталу не види разлог да тако не буде и са онима које имају садржај намјењен мањинским народима.Мишљења је да је у питању само добра воља с обзиром да нема улагања. Констатовано је да ће се за наредну сједницу припремити иницијатива која ће бити упућена Савјету РТЦГ, поводом наведеног.

Фрасхер Селимај је изнио став да се могла направити једна емисија у којој би били обухваћени сви мањински народи.Такодје је истакао да и даље није ријешен проблем дописника-извјештача за сјевер и југ земље.

Реализација Програмско продукционог извјештаја ТВЦГ.

Мирхета Гачевић је навела да је направљена одређена селекција филмова с обзиром да су предвидјена емитовања циклуса српског, хрватског, босанског филма па се стиче утисак да су обухваћени неки садржаји посвећени мањинским народима и мимо Редакције, што је похвално.

Адмир Адровић је изнио податак који сматра недопустивим да “Дневник” на албанском језику од планираних 75 емитовања није реализовао ни једно, као ни емисија “У фокусу” чије емитовање је требалло да буде 16 пута.Што се тиче емисија посвећених другим мањинским народима и заједницама планиране емисије су реализоване што сматра задовољавајућим.

Мирхета Гачевић је истакла да ти подаци показују недовољну организацију у Редакцији на албанском језику, наводећи и да емисија “Лајмет” од планираних 362 емитовања није остварено више од 322.Такодје сматра да је образложење разлога за неемитовање штуро и недовољно.

IV

Констатовано је да се по овом питању дошло до закључка из расправе око претходне тачке те је заједнички став да на једној од наредних сједница треба обезбиједити присуство представника Редакције како би се утврдио коначан став Комисије око кадровских недостатака у оквиру исте.

V

Чланови Комисије су се осврнули на одговоре Савјета РТЦГ са којима нису били задовољни.Конкретно, иницијатива која се односила на техничко и кадровско јачање Редакције је прослијеђена менаџменту да достави одговор.Исти није достављен што сматрају да није добра пракса.

Што се тиче иницијативе, у вези враћања претходних термина емисија „Мостови“ и „Саворе“, констатовано је да је за данашњу сједницу било предвидјено присуство г-дина Дамира Рамовића као представника уредништва, који је делегиран од стране генералног директора али до тога није дошло због његових обавеза.

Такодје је договорено да му се упути још један позив за присуство наредној сједници.

ЗАПИСНИК САЧИНИО ПРЕДСЈЕДНИЦА КОМИСИЈЕ

Иван Лековић Мирхета Гачевић